
 GRAD ZAGREB

GRADSKA ČETVRT TREŠNJEVKA – SJEVER
               VIJEĆE MJESNOG ODBORA
                           Stara Trešnjevka

KLASA: 024-08/24-003/1280
URBROJ: 251-13-11-16/001-24-3
Zagreb, 27. lipanj 2024.                                                              

ZAPISNIK

sa 37. sjednice Vijeća Mjesnog odbora Stara Trešnjevka održane 27. lipnja 2024. godine, u prostoru Mjesne samouprave, Park Stara Trešnjevka 1, s početkom u 19,00 sati.
Nazočni članovi: Anja Grgurinović, Vesna Bečić, Hrvoje Nikšić, Romana Rohak Mlinarić, Tibor Vlaović, Andrea Seferović, Maja Rajković
Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća, pa Vijeće može pravovaljano raspravljati i odlučivati.

Predsjednica Vijeća daje na verificiranje zapisnik sa 36. sjednice. Budući da nije bilo primjedaba na zapisnik, Vijeće JEDNOGLASNO prihvaća zapisnik sa 36. sjednice.
Predsjednica predlaže

DNEVNI RED
1. Aktualna problematika

2. Pitanja, prijedlozi i obavijesti

koji je prihvaćen JEDNOGLASNO.
Ad 1. Aktualna problematika
Predsjednica izvješćuje o materijalima, otvara raspravu u kojoj sudjeluju svi članovi, zaključuje raspravu.
Vijeće Mjesnog odbora Stara Trešnjevka JEDNOGLASNO donosi

Z A K LJ U ČA K
1. Vijeće Mjesnog odbora Stara Trešnjevka traži kvalitetnije i redovitije održavanje higijenskih uvjeta na prostoru Tržnice Trešnjevka.

2. Sastavni dio ovog Zaključka je Obrazloženje.

3. Ovaj Zaključak dostavlja se Vijeću Gradske četvrti Trešnjevka - sjever.
O B R A Z L O Ž E NJ E

Budući da se na prostoru Tržnice Trešnjevka prodaje hrana, a isto tako cirkulira velik broj građana, kako stanovnika gradske četvrti tako i građana iz cijelog grada, Vijeće Mjesnog odbora  Stara Trešnjevka traži kvalitetnije i redovitije održavanje higijenskih uvjeta na prostoru tržnice. 

Posebno problematičnu točku predstavlja k. č. broj 4592/1 (posjedovni list 5161 – nositelj prava: Grad Zagreb) gdje se kontinuirano skupljaju hrpe smeća, a prostor unutar i oko nekadašnjeg ugostiteljskog objekta koristi se kao javni zahod. Cijeli taj dio tržnice izrazito je prljav te se iz njega šire neugodni mirisi. 

Uz to, redovito se ne čisti ni smeće koje se skuplja uz rubove Zvorničke ulice. Iz svih navedenih razloga, a i zato što u vrijeme školske godine tim dijelom tržnice velik broj djece tim putem ide u školu,  Stara Trešnjevka traži redovitije i kvalitetnije održavanje čistoće prostora tržnice, a pogotovo temeljito čišćenje i sanaciju prostora k. č. broj 4592/1.

  

Vijeće Mjesnog odbora Stara Trešnjevka JEDNOGLASNO donosi

Z A K LJ U ČA K
1. Vijeće Mjesnog odbora Stara Trešnjevka traži stroži nadzor nepropisno parkiranih vozila na prostoru Tržnice Trešnjevka.

2. Sastavni dio ovog Zaključka je Obrazloženje.

3. Ovaj Zaključak dostavlja se Vijeću Gradske četvrti Trešnjevka - sjever.
O B R A Z L O Ž E NJ E

Mjesni odbor Stara Trešnjevka traži stroži nadzor nepropisno parkiranih vozila na prostoru Tržnice Trešnjevka, što se pogotovo odnosi na Zvorničku i Srebreničku ulicu. 

Navedenim ulicama svakodnevno, a pogotovo u jutarnjim satima prolazi velik broj motornih vozila, a isto je tako velik broj motornih vozila nepropisno parkiran uz rubove navedenih ulica. Budući da takvo nepropisno parkiranje velikog broja vozila smanjuje prometnu sigurnost tog dijela tržnice, a pogotovo sigurnost pješaka, Vijeće Mjesnog odbora Stara Trešnjevka predlaže redoviti i svakodnevni stroži nadzor nepropisno parkiranih vozila (što se ne odnosi na vozila dostave).

Ad 2. Pitanja, prijedlozi i obavijesti
Romana Rojak Mlinarić predlaže slanje zamolbe Čistoći za čišćenjem nogostupa u Ozaljskoj ulici, na potezu između Nehajske ulice i Selske ceste.
Budući da više nije bilo pitanja, prijedloga i obavijesti, predsjednica zaključuje sjednicu.
Sjednica završila u 19,30 sati.

                                                                                                                                 PREDSJEDNICA                                        
Zapisnik sastavila                                                                                         VIJEĆA MJESNOG ODBORA
Anja Grgurinović                                                                                                STARA TREŠNJEVKA                                        
                                                                                                                                 Anja Grgurinović, v. r.
Prilog: izvješće o glasanju
	Izvješće o glasanju na 37. sjednici
	

	
	
	

	Članovi Vijeća
	Točka 1. a 
	Točka 1. b

	ANJA GRGURINOVIĆ
	+
	+

	TIBOR VLAOVIĆ
	+
	+

	VESNA BEČIĆ
	+
	+

	HRVOJE NIKŠIĆ
	+
	+

	ROMANA ROHAK MLINARIĆ
	+
	+

	ANDREA SEFEROVIĆ
	+
	+

	MAJA RAJKOVIĆ
	+
	+

	    NIJE PRISUTAN= prekrižiti ime
	

	
	
	


